Poznámky geografia 5.C

**Človek a dažďové lesy**

* dažďové lesy rastú okolo rovníka
* podnebie je teplé a vlhké
* najväčšie dažďové lesy na Zemi sa nachádzajú: J. Amerika (Amazonský), Afrika ( Konžský), ostrovy Indonézie
* v dažďových lesoch majú rieky vždy dosť vody
* tečú tam najvodnatejšie rieky na Zemi - Amazon, Kongo
* je tu množstvo zrážok a dostatok slnečného žiarenia

Dažďové pralesy pomáhajú udržiavať kolobeh vody:
- voda sa vyparuje zo stromov - [fotosyntéza](http://www.naucteviac.sk/page.php/resources/fotosynteza_rastliny_voda_vodne_vyziva_zelene_ziviny_t_page0.html)
- vodná para vytvára oblaky, z ktorých denne prší
- množstvo vody odtečie do riek, ktoré sú veľmi vodnaté

Sú to najrozmanitejšie krajiny Zeme.

Dostatok tepla a vlahy umožňuje rast bujného rastlinstva - najmohutnejšie stromy sú vysoké až 60 m. Porast vytvára poschodia. Viacročné stromy odumierajú a ich kmene sa na zemi začnú rozpadávať. Pomerne rýchlo sa stanú pre mladé rastliny zdrojom živín a tak na ich mieste zakrátko vyrastie porast – prirodzená obnova lesa.

Pralesy ukrývajú najrozmanitejšie druhy rastlín a živočíchov na Zemi. Vytvárajú tak jedinečný ekosystém.

Prisťahovalci ťažia vzácne drevo, stavajú cesty, priehrady na riekach, budujú farmy.

**Význam dažďových lesov**

* produkujú takmer najviac kyslíka na Zemi, sú to „Pľúca Zeme“
* ovplyvňujú klímu na Zemi
* udržujú kolobeh vody, sú zásobárňou vody
* sú domovom najrozmanitejších živočíchov na Zemi
* rastú v nich vzácne dreviny ( mahagón, eben ), ale i kakaovník, kávovník, kokosové palmy, banánovník
* bohaté zdroje nerastných surovín (zlato, meď železo )
* mnohé rastliny sú zdrojom liečiv

**Čo ohrozuje dažďové lesy?**

! výrub stromov, ťažba dreva

! premena lesa na ornú pôdu, odčerpávanie živín

! vypaľovanie lesa na pastviny pre dobytok

! budovanie ciest a priehrad

! ťažba nerastných surovín

**Amazonský dažďový prales**

* rozloha: 6,5 mil. km ( rozloha SR je 49 035,81 km )
* vyprodukuje 40% kyslíka na Zemi
* za rok tu padne okolo 2 – 3 m zrážok
* *ročne sa zničí asi 105 000 km, čo je viac ako 2 naše republiky*

**Po naučení sa učiva, odpovedajte písomne do zošita na otázky:**

1. Aký je význam dažďových lesov?
2. Kde sa nachádzajú najväčšie dažďové lesy?
3. Aká činnosť človeka ohrozuje dažďové lesy?
4. Koľko km Amazonského dažďového pralesa za ročne zničí?